Henry Barrow
Store norske leksikon,Religion og filosofi,Religioner og livssyn,Kristendom,Kristne trossamfunn
Henry Barrow var en engelsk advokat og religiøs leder som utfordret den anglikanske kirken ved å støtte opprettelsen av uavhengige menigheter.
Gjennom en plutselig omvendelse kom Barrow under påvirkning av ytterliggående puritanere (se Robert Browne). I to skrifter, smuglet ut fra fengslet, la han det teoretiske grunnlag for en konsekvent, kongregasjonalistisk frikirke (blant annet A True Description of the Visible Congregation of the Saints, 1589) med krav om uavhengige menigheter av sant troende, som på frivillig grunnlag, og alle likestilte, styrer seg selv, og er økonomisk selvunderholdende. Staten har rent verdslige oppgaver, men skal straffe blasfemi og sørge for at borgerne hører Guds ord i den sanne kirkes offentlige gudstjenester. Barrow ble hengt i 1593. Les mer i Store norske leksikon kristendommens historie kristendom